open-index/open-wikipedia-markdown huggingface dataset:
Jeju Air

**Jeju Air** on Lõuna-Korea odavlennufirma, mis asutati 25. jaanuaril 2005. aastal.

Lennufirma pakub regulaarseid lennuühendusi mitmete Lõuna-Korea linnade vahel, kuid ka Seouli ja rahvusvaheliste sihtkohtade vahel, sealhulgas Jaapani, Hiina, Venemaa, Põhja-Mariaanide ja erinevate Kagu-Aasia riikide vahel. 

Ettevõttel on 40 lennukit ja opereerib nendega 41 sihtkohta. Lennufirma on Value Alliance'i asutaja.
Anenii Noi

**Anenii Noi** on linn Moldovas, Anenii Noi rajooni keskus. Anenii Noi asub Chișinăust ligikaudu 34 km idakagus. 

Asulat on ürikutes esimest korda mainitud 1731. aastal nimega **Pașcani pe Bîc**. Praeguse nime sai Anenii Noi 1926. aastal.

Moldova 2004. aasta rahvaloenduse andmetel oli Anenii Noi elanikest moldaavlasi 52,32%, ukrainlasi 25,52%, venelasi 17,75%, bulgaarlasi 1,45% ja gagauuse 0,67%.

## Galerii

Church of St. Dumitru, Anenii Noi, Moldova.jpg
MD.AN.AN - Consiliul raional - nov 2012.JPG
MD.AN.AN - town hall - nov 2012.JPG


## Viited
Asta Eero

**Asta Eero** (1. detsember 1926 Varja küla, Lüganuse kihelkond, Virumaa – 3. veebruar 1989) oli eesti pedagoog, Eesti NSV teeneline õpetaja.

Ta lõpetas 1946. aastal Rakvere 1. Keskkooli, seejärel töötas aasta õpetajana Varja algkoolis ning jätkas õpinguid 1947–1949 Tartu Õpetajate Instituudis, mille lõpetas kiitusega. 1956. aastal lõpetas ta Tartu Riikliku Ülikooli matemaatika-loodusteaduskonna, töötades samal ajal Tartu Meditsiinikoolis matemaatikaõpetajana. 

1956. aastast kuni pensionile minekuni 1979. aastal oli ta matemaatikaõpetaja ja metoodik Tartu Pedagoogilises Koolis. Töö kõrvalt koostas ta ka matemaatika algõpetuse metoodilise juhendi.

## Teoseid
*"Tekstülesannete lahendamisest algklassides". Eesti NSV Haridusministeerium, Eesti NSV Vabariiklik Õpetajate Täiendusinstituut. Tallinn 1983. 104 lk

## Tunnustus
*1972 Eesti NSV teeneline õpetaja

## Viited

## Kirjandus
* "Tartu Pedagoogiline Kool" Nõukogude Õpetaja nr 3, 15. jaanuar 1977, lk 1
* "Asta Eero" Nõukogude Õpetaja nr 8, 25. veebruar 1989, lk 4

## Välislingid
*Haud Lüganuse kalmistul
326 eKr

**326. aasta enne Kristuse sündi** ehk meie ajaarvamist. Vana-Roomas oli see CDXXVIII (428.) aasta *[[ab urbe condita]]*. 

## Sündmused
* Aleksander Suure väed võitsid Hydaspese lahingus India kuninga Porose vägesid.
* Algas teine samniidi sõda.

## Sündinud
* ...

## Surnud
* ...
331 eKr

**331. aasta eKr** ehk *[[ab urbe condita]]* CDXXIII (423). 

## Sündmused
*Toimus Gaugamela lahing.

## Sündinud
*...

## Surnud
*Aleksander I, molosside kuningas
Merje

**Merje** on naisenimi.

2018. aasta seisuga oli see Eestis esinemissageduselt 299. naisenimi. 1. jaanuari 2018 seisuga oli Eestis eesnimi Merje 517 naisel.

## Tuntud nime kandjaid
*Merje Müürisepp
*...

## Viited

## Välislingid
*
Meeme (eesnimi)

**Meeme** on mehenimi.

2018. aasta seisuga oli see Eestis esinemissageduselt 783. mehenimi. 1. jaanuari 2018 seisuga oli Eestis eesnimi Meeme 62 mehel.

## Tuntud nime kandjaid
*Meeme Põldme
*Meeme Saareväli
*Meeme Veisson

## Viited

## Välislingid
*
Ragne

**Ragne** on naisenimi.

1. jaanuari 2024. aasta seisuga on eesnimi Ragne alla viiel mehel ja 384 naisel. Ragne on populaarsuselt 12096. mehenimi ja 381. naisenimi.

Ragne on keskmiselt 36 aasta vanune (mediaanvanus on 36).

Kõige populaarsem on eesnimi Ragne vanuserühmas 35–39, kus neid on 10 000 elaniku kohta 6,84, ja Viljandi maakonnas, kus neid on maakonna 10 000 elaniku kohta 4,85.

## Tuntud nime kandjaid
*Ragne Kõuts-Klemm
*Ragne Pekarev
*Ragne Veensalu
*...

## Viited

## Välislingid
*
Rutt

**Rutt** on nimi, mis esineb nii naise- kui ka perekonnanimena. Nime Rutt nimepäev on 4. jaanuar.

Eestis esineb Rutt nimena tavaliselt kui kohalik variant nimest Ruth (רות), mis pärineb heebrea keelest ja tähendab "sõbrannat". Perekonnanimena esineb seda peamiselt inglis- ja saksakeelses keeleruumis.

2018. aasta seisuga oli see Eestis esinemissageduselt 381. naisenimi. 1. jaanuari 2018 seisuga oli Eestis eesnimi Rutt 333 naisel.

## Tuntud nime kandjaid
*Rutt Hinrikus
*Rutt Šmigun
*Rutt Tänav
*Rutt Koppel
*Rutt Eliaser
*Rutt Enok

## Vaata ka
*Ruth
*Rut
*Ruut

## Viited

## Välislingid
*
Stella (eesnimi)

**Stella** (ladina, itaalia 'täht') on naisenimi.

## Eestis
2018. aasta seisuga oli see Eestis esinemissageduselt 234. naisenimi. 1. jaanuari 2018 seisuga oli Eestis eesnimi Stella 708 naisel.

1. jaanuari 2020 seisuga oli Eestis eesnimi Stella 777 naisel. Stella oli esinemissageduselt 219. naisenimi. Kõige populaarsem oli eesnimi Stella vanuserühmas 0–4, kus neid oli 10 000 elaniku kohta 19,82. Stella oli keskmiselt 23 aasta vanune (mediaanvanus oli 17).

2023. aasta 1. jaanuari seisuga oli eesnimi Stella 853 naisel. Stella oli esinemissageduselt 219. naisenimi.

## Tuntud nime kandjaid
*Stella Ernesaks
*Stella Pahapill
*Stella Parland
*...

## Viited

## Välislingid
*
Reastvere sild

**Reastvere sild** on sild Jõgeva maakonnas Reastvere külas Simuna-Vaiatu teel. Sild viib üle Pedja jõe.
Sirle

**Sirle** on naisenimi.

2020. aasta alguse seisuga oli see Eestis esinemissageduselt 291. naisenimi. 1. jaanuari 2018 seisuga oli Eestis eesnimi Sirle 531 naisel.

## Tuntud nime kandjaid
*Sirle Sööt
*...

## Viited

## Välislingid
*
Maimonides

**Moses Maimonides** ehk **rabi Moše ben Maimon** (רבי משה בן מימון; tuntud ka akronüümi **Rambam** järgi; 1135 (või 1138) Córdoba, Almoraviidide riik (tänapäeva Hispaania) – 1204 Fostat, Aijubiidide sultanaat (tänapäeva Egiptus)) oli sefaradi juudi õpetlane, arst, astronoom, teoloog ja filosoof, keskaja üks tuntumaid Toora kommentaatoreid.

Maimonides sündis ajal, mida peetakse Hispaania juudi kultuuri kõrgajaks. 1148. aastal vallutas Córdoba aga Almohaadide riik ning juudid pidid kas vahetama usku või maalt lahkuma. Seejärel rändas Maimonides koos perega Vahemere-äärsetes araabiakeelsetes riikides, sealhulgas Palestiina piirkonnas, kuni asus 1168. aasta paiku elama Egiptusesse.

Maimonides kirjutas ulatuslikke teoloogilisi ja juriidilisi kommentaare Toorale ning tema Talmudi-käsitlus pälvis rahvusvahelist tunnustust juba ta eluajal. Maimonidese juriidilistest sententsidest on tänapäeval üks tuntumaid maksiim: "On parem ja rahuldustpakkuvam mõista õigeks tuhat süüdlast kui lasta surra ainsalgi süütul." Samuti olid mõjukad tema meditsiinilised traktaadid, milles ta kirjeldas paljusid haigusi, nagu astmat, diabeeti, kollatõbe ja kopsupõletikku, propageeris tervislikku ja mõõdukat elustiili, lähtudes antiikaegse arsti Galenose kehavedelike teooriast. Astroloogia suhtes oli ta skeptiline.

Maimonidese tuntumad teosed on araabiakeelne mišnakommentaar ja 1180. aastal valminud heebreakeelne "Toora kordus" (selle esimene, filosoofilist laadi osa "Teadmise teejuht" ilmus Kalle Kasemaa tõlkes 2023. aastal ka eesti keeles) ning pärast 1190. aastat valminud, kahtlemata autori kaasaja juudi filosoofia tähtteos, araabiakeelne "Eksinute juht". Käesolev “Teadmise raamat” on Maimonidese “Toora korduse” esimene, filosoofilist laadi osa. 

"Eksinute teejuhis" ("Dalālat al-ḥāʾirīn") ühendas Maimonides Aristotelese ja Toora õpetused. Teos tõlgiti hiljem heebrea ja ladina keelde. Ladina keelde tõlgituna mõjutas teos mitmeid kristlikke skolastikuid, nagu Albert Suurt, Aquino Thomast (kes talle korduvalt ka otsesõnu viitab) ja Duns Scotust, kes siiski ei võtnud omaks Maimonidese uusplatonistlikke ideid, nagu negatiivne ehk apofaatiline teoloogia. Ulatuslikult kirjutas ta ka teodiikest ehk kurjuse probleemist kõikvõimsa Jumala loodud ja suunatavas maailmas. Teiste seas avaldas Maimonidese looming suurt mõju ka mitu sajandit hilisemale filosoofile Baruch Spinozale. "Eksinute teejuht" oli mõeldud ravimiks ilmaliku filosoofiaga kokkupuutel tekkinud traumade vastu, kuid sai hoopis nende põhjustajaks. Nii näiteks on nn Maimonidese tüli taustaks Põhja-Hispaaniast pärit kirjaniku ja filosoofi Šem Tov ben Josef ibn Falaquera (u 1225–1295) "Vaidluskirja".

## Kirjandus
* Luure, Andres. Juudi suurmees Maimonides. Rmt: Olevsoo, Gondo (toim). Kalender 2004 (lk 88−109). Tallinn: Olion 2004.

## Välislingid
* Kalle Kasemaa, Maimonidese ja Spinoza rahvas Horisont, 1/2001
Udi keel

**Udi keel** (udi keeles *udin muz*) on Nahhi-Dagestani keelte Kagu-Dagestani rühma kuuluv Kaukaasia keel, mida kõnelevad udid peamiselt Aserbaidžaanis Nici külas. Enne Mägi-Karabahhi konflikti elas suur udide kogukond ka Vartašeni (Oğuzi) linnas, kuid suurem osa neist oli sunnitud põgenema Armeeniasse ja Venemaale. Udi keelt räägitakse ka Gruusias Zinobiani (Oktomberi) külas. Venemaal loendati 2002. aastal 2266 udi keele rääkijat.

Udi keel on üks vanimaid Kaukaasias dokumenteeritud keeli. Selle varasem arengujärk oli albaani keel, mida kõneldi laialdaselt Kaukaasia Albaania kuningriigis 8. sajandini ja mille kirjalikke mälestisi on leitud pealiskirjadest ja palimpsestidest. Udi keel säilis vaid ristiusku jäänud udidel, moslemiteks hakanud udid läksid üle aserbaidžaani keelele ja sulandusid sajandite jooksul aserbaidžaanide hulka.

Udi keelt peetakse dagestani keeltest kõige arhailisemaks. Udi keeles eristatakse kaht murret: Vartašeni ja Nidži murret.

Tänapäeval on udi keele jaoks loodud mitu erinevat tähestikku, Venemaal kirillitsal põhinev ja Aserbaidžaanis ladina kirjal põhinev.

### Udi keele tähestikud

## Fonoloogia
Udi keeles on 33 konsonantfoneemi ja 7 vokaalfoneemi.

## Süntaks
Udi keel on SOV-keel.

## Viited

## Välislingid

* Ethnologue, Languages of the World: Udi (inglise keeles)
Viinistu Mustkivi

**Viinistu Mustkivi** ehk **Titekivi** on rabakivist hiidrahn Harju maakonnas Viinistu külas, otse kunstigalerii juures rannal.

Kivi pikkus on 8,1 m, laius 5,9 m, kõrgus 3,3 m ning ümbermõõt 26,7 m.

Rahn on kuubi kujuga. See asetseb rannakruusal, mille all on savi. Taimestik rahnu pinnal puudub.

Rannarahva seletuste järgi saadud tited just titekivide tagant ja seega on sealt kogu Viinistu järelkasv pärit.

Rahnu teine nimi tulenevat selle mustjast värvusest. Rahnu olevat kasutatud meremärgina ja selle merepoolne ülemine ots olevat kunagi lubjatud valgeks.

Rahn on alates 1959. aastast üksikobjektina looduskaitse all ning jääb Lahemaa rahvuspargi territooriumile.

## Vaata ka
*Eesti hiidrahnude loend

## Viited

## Välislingid
*
*
Iberia Express

**Iberia Express** on Hispaania odavlennufirma, mille omanik on Iberia.

Ettevõte opereerib lühi- ja keskmaa lennuliine Madridi Barajase Adolfo Suáreze lennujaamst. Firma asutati 2011. aasta oktoobris. Lennufirmal on 23 lennukit, millega ta opereerib lende 22 sihtkohta.
Barbara Kwiatkowska-Lass

**Barbara Kwiatkowska-Lass** (kodanikunimi **Barbara Kwiatkowska**, näitlejanimi **Barbara Lass**; 1. juuni 1940 Partów, Gostynini lähedal – 6. märts 1995 Baldham, Müncheni lähedal) oli poola filminäitleja.

Barbara Kwiatkowska tantsis laulu- ja tantsuansamblis "Skolimów" ja õppis balletikoolis. Ta mängis peaosa 1958. aastal linastunud komöödias "Eva tahab magada" ja veel mitmes filmis. 1960. aastal asus ta elama Pariisi. Mängis mitmetes prantsuse, itaalia ja saksa režissööride filmides.

## Isiklikku
1959–1962 oli ta abielus filmilavastaja Roman Polanskiga, 1963–1980 näitleja Karlheinz Böhmiga ja 1980. aastast kuni surmani muusik Leszek Żądłoga.

## Viited

## Välislingid
*
Ukraina Õigeusu Kiriku piiskop

**Ukraina Õigeusu Kiriku piiskopid** on piiskopi pühitsusastme kandjad Ukraina Õigeusu Kirikus.

## Nimekiri

## Vaata ka
* Ukraina Õigeusu Kirik
* Ukraina Õigeusu Kiriku piiskopkonnad
* Ukraina Õigeusu Kiriku Püha Sinod

## Viited

## Välislingid
* Emilios Polygenis A Greek Bishop has been elected in the Autocephalous Church of Ukraine - *Orthodox Times*, 24.05.2019
Supergravitatsioon

**Supergravitasioon** ehk **supergravitatsiooniteooria** (inglise keeles *supergravity*) on teoreetilises füüsikas üldrelatiivsusteooria üldistus, mis põhineb supersümmeetrial; sageli defineeritakse ka füüsikateooriaks, mis sisaldab lisamõõtmeid, supersümmeetriat ja gravitatsiooni. Tegemist on nüüdisaegse väljateooriaga, mis erinevalt mitte-gravitatsioonilistest supersümmeetrilistest teooriatest (näiteks minimaalne supersümmeetriline standardmudel) seob supersümmeetria ja üldrelatiivsusteooria printsiipe. Supergravitatsioon on kohaliku supersümmeetria kalibratsiooniteooria.

Termin "supergravitatsioon" võeti füüsikute poolt kasutusele soovist rõhutada eelist supersümmeetria rakendamisel suure ühendteooria (suure ühenduse teooria) arendamisel, mis seisnes selles, et selle tulemusel toimub superpartneriosakeste paaridega seotud kõige intensiivsemate kvantfluktuatsioonide osaline vähenemine; see asjaolu aga aitab leevendada vastuolusid, mis tekivad katsel kaasata gravitatsioon kvantmehaanikasse.

## Ajalugu
Esimestena pakkusid kohaliku supersümmeetria teooria välja 1975. aastal Dick Arnowitt ja Pran Nath. See teooria nimetati **kalibratsiooni supersümmeetriaks**. 

Neljamõõtmelise supergravitatsiooni minimaalse versiooni avastasid 1976. aastal Dan Freedman, Sergio Ferrara ja Peter van Nieuwenhuizen. Selle alusel tekkisid varsti hulk teisi teooriaid, kus rakendati erinev arv lisamõõtmeid ja millesse kaasati täiendavaid (N) supersümmeetriaid. Supergravitatsiooniteooriaid, milles N>1, nimetatakse tavaliselt laiendatud supergravitatsiooniks. Osa supergravitatsiooniteooriaid on seotud paljumõõtmelise supergravitatsiooni teooriatega kompaktifitseerimise kaudu, mille idee pärineb aastatel 1919–1926 loodud Kaluza-Kleini teooriast.

Üks supergravitatsiooniteooria variantidest, 11-mõõtmeline teooria, tekitas füüsikamaailmas märkimisväärset elevust kui kõige teooria esimene potentsiaalne kandidaat, kuid peagi see elevus vaibus, sest teoorias leiti rida puudusi.
Suur ühendteooria

**Suur ühendteooria** ehk **suure ühenduse teooria**, ka **suur ühendus**, (inglise keeles *Grand Unified Theory*, *Grand Unification*) on osakestefüüsikas teoreetiline mudel, mis kirjeldab ühtse skeemi järgi tugevat, nõrka ja elektromagnetilist vastastikmõju. Eeldatakse, et eriti kõrge energia juures (üle 1014 GeV) need fundamentaalsed vastastikmõjud ühinevad üheks jõuks.
 
Suure energiavajaduse tõttu pole kunstlikult võimalik luua selliseid tingimusi suure ühenduse tekkeks (et kontrollida teooria õigsust), kuid sellised tingimused võisid eksisteerida Universumis lühikese perioodi jooksul vahetult pärast Suurt Pauku, s.t kui Universumi vanus oli 10−43 –10−36 sekundit (suure ühenduse ajastu).

Suure ühenduse teooriaid on loodud mitmeid. Neist esimese esitasid 1974. aastal ameerika füüsikud Howard Georgi ja Sheldon Glashow (Georgi-Glashow' mudel).

## Viited
M-teooria

**M-teooria** (inglise keeles *M-theory*) on füüsikateooria, mis ühendab kõiki superstringiteooria mittevasturääkivaid versioone. Oletuse sellise teooria eksisteerimise kohta esitas Edward Witten 1995. aasta kevadel Lõuna-California Ülikoolis toimunud stringiteooriaalasel konverentsil. Witteni teadaanne pani aluse teisele superstringirevolutsioonile.

Enne Witteni teadaannet olid stringiteoreetikud määratlenud superstringiteooria viis erinevat versiooni (tüüp I, tüübid IIA ja IIB ning kaks heterootilist stringiteooriat). Kuigi esialgu need teooriad tundusid olevat täiesti erinevad, näitasid hiljem mitme füüsiku uurimused, et teooriad olid omavahel seotud keerulisel ja mittetriviaalsel viisil. Muu hulgas leidsid füüsikud, et ilmselt erinevad teooriad võiksid olla ühendatud matemaatiliste teisendustega, mida nimetatakse S-duaalsuseks ja T-duaalsuseks. Witteni oletused põhinesidki osaliselt nende duaalsuste eksisteerimisel ja osaliselt stringiteooriate seostel väljateooriaga, mida nimetati 11-mõõtmeliseks supergravitatsiooniks.

M-teooria matemaatilise struktuuri uuringud on tekitanud olulisi teoreetilisi tulemusi füüsikas ja matemaatikas. Spekulatiivsemalt võttes võib M-teooria anda raamistiku kõigi looduses esinevate kõigi fundamentaalsete jõudude ühendava kõige teooria arendamiseks. 

Teoorias kasutatakse baasobjektina nn braani  – ulatuslikku kahe- või kõrgemamõõtmelist (n-braan) objekti.
Vahase saare I hiidrahn

**Vahase saare I hiidrahn** (lõunapoolne) on rabakivist hiidrahn Saare maakonnas Vahase saarel. Rahn kuulub Eesti 20 suurima hiidrahnu hulka.

Rahnu pikkus on 12,2 m, laius 8,2 m, kõrgus 5,2 m, ümbermõõt 31,7 m ning maht 261 m³.

Rahn on tömpjas püramiidne tahukakujuline, pisut lõhenenud ja samblikega kaetud pealispinnaga. 

Vahase rahnude kohta on teada muistendid Suure Tõllu poolt või taevast visatud kivist, mis kaheks tükiks purunenud. Rahvasuu räägib rahnu purunemisest ka äikeselöögi tagajärjel.

Rahn on alates 1937. aastast üksikobjektina looduskaitse all.

## Vaata ka
*Eesti hiidrahnude loend

## Viited

## Välislingid
*
*
Mastercard

**Mastercard Incorporated** (stiliseeritud **MasterCard** aastatel 1979–2016 ja **mastercard** aastatel 2016–2019) on Ameerika rahvusvaheline finantsteenuste ettevõte, mille peakorter asub Mastercard International Global Headquarters kontorihoones Purchase asumis New Yorgi osariigis Ameerika Ühendriikides. 

Ülemaailmsete operatsioonide peakorter asub O'Falloni linnas St. Charlesi maakonnas Missouri osariigis. Firma põhitegevuseks on töödelda makseid kaupmeeste, pankade ja kaarti väljastavate pankade või ostjate krediidiühistute vahel, kes kasutavad ostude sooritamiseks brändi debiteerimist, krediiti ja ettemaksu. 

Mastercard Worldwide on alates 2006. aastast börsiettevõte. Enne seda oli Mastercard Worldwide ühistu, mis kuulus enam kui 25 000 finantseerimisasutusele, kes väljastavad oma kaubamärgi kaarte.

Mastercard (algselt Interbank aastatel 1966–1969 ja Master Charge 1969–1979), on loodud mitmete piirkondlike pangakaartide ühenduste liitumisega. See loodi vastuseks BankAmericardile, mille väljaandjaks on Bank of America ja millest hiljem sai Visa krediitkaart, mida väljastab Visa Inc.
Bosonstringide teooria

**Bosonstringide teooria**, ka **stringide bosonteooria** (inglise keeles *bosonic string theory*) on stringiteooria algversioon, mis töötati välja 1960. aastate lõpus. Teooria on saanud nimetuse selle järgi, et sisaldab oma spektris ainult bosoneid.

1980. aastate esimesel poolel avastati supersümmeetria stringiteooria kontekstis ja stringiteooriaalase uuringute fookusse tõusis stringiteooria uus versioon, mida hakati nimetama superstringiteooriaks (supersümmeetriline stringiteooria).

Sellegipoolest jääb bosonstringide teooria väga kasulikuks mudeliks, mis aitab mõista paljusid häiritusliku stringiteooria üldisi tunnuseid, ning paljudele superstringide teoreetilistele raskustele võidakse leida lahendus juba bosoniliste stringide kontekstis.
Ultrajooks

**Ultrajooks**, mida nimetatakse ka **ultramaraton**iks, on mis tahes jalgsi läbitav võistlus, mis on pikem kui traditsiooniline maratoni pikkus 42,195 kilomeetrit (26,219 miili). 

Ultrajookse on kahte tüüpi: need, kus läbitakse kindlaksmääratud vahemaa, ja need, mis toimuvad aja jooksul (võitja läbib kõige pikema vahemaa). Kõige levinumad vahemaad on 50 kilomeetrit, 100 kilomeetrit, 50 miili ja 100 miili, kuigi paljudel võistlustel on muud vahemaad. Rahvusvaheline Kergejõustikühenduste Liit (IAAF), tunnustab pikima ametliku maailmarekordina 100 km distantsi tulemusi. 

Muud distantsid / kestused hõlmavad kahekordseid maratone, 24-tunniseid võistlusi ja 1000 miili mitmepäevaseid võistlusi  või isegi pikemaid. Nende sündmuste ja radade formaat varieerub alates üksikutest ringidest (mõned 400 meetrit staadionil), punktist-punkti maanteedel või maastikul. Paljudel ultramaratonitel, eriti maastikul, on tõsised takistused, näiteks halb ilm, kõrguse muutus või karm maastik. Ajastatud sündmused on vahemikus 6, 12 ja 24 tundi kuni 3, 6 ja 10 päeva (tuntud kui *mitmepäevased* või etapiviisilised võistlused). Ajastatud sündmused toimuvad tavaliselt siledal rajal või lühikesel asfalteeritud ringil, mis tagab tulemuste võrreldavuse.

## Sooline sooritus
Ülipikkadel jooksudel ilmneb sooline vahe – enam kui 195 miili pikkadel jooksudel osutuvad naissoost jooksjad kiiremateks kui mehed. Lühematel distantsidel jäävad soorituselt meessoost jooksjatele pigem alla.

## Vaata ka
*Badwateri ultramaraton 

## Viited
Lilli mõis

**Lilli mõisaid** on olnud mitu tükki:
*Lilli mõis, Lilli-Anne mõisa variantnimi
*Lilli mõis (Harju-Jaani), karjamõis
*Lilli mõis (Karksi), karjamõis
Ranna mõis (Muhu)

**Ranna mõis** (saksa keeles *Rannamois*) oli rüütlimõis Saaremaal Muhu kihelkonnas.

## Viited

## Välislingid
*
Rootsi mõis

**Rootsi mõis** on olnud mitme karjamõisa nimi:
*Rootsi mõis (Võnnu), karjamõis
*Rootsi mõis oli Roodsi mõisa nimevariant, karjamõis Põlva kihelkonnas

## Vaata ka
*Rootsiküla mõis
Tooni (eesnimi)

**Tooni** on naisenimi.

2018. aasta seisuga oli see Eestis esinemissageduselt 1978. naisenimi. 1. jaanuari 2018 seisuga oli Eestis eesnimi 17 naisel.

## Tuntud nime kandjaid
*Tooni Kasesalu, eesti keeleteadlane
*Tooni Kroon, eesti ooperilaulja
*Tooni Tonto, eesti ajakirjanik ja tõlkija

## Viited

## Välislingid
*
329 eKr

**329. aasta eKr** oli 329. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXXV (425). 

## Sündmused
*Vana-Rooma konsuliteks olid L. Aemilius Mamercinus Privernas ja C. Plautius Decianus.
*...

## Sündinud
*...

## Surnud
*Bessus, Pärsia satraap
328 eKr

**328. aasta eKr** oli 328. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXXVI (426). 

## Sündmused
*Aleksander Suur tappis oma sõbra Kleitose.

## Sündinud
*...

## Surnud
*Kleitos, Makedoonia ohvitser
327 eKr

**327. aasta eKr** oli 327. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXXVII (427). 

## Sündmused
*Vana-Rooma konsuliteks olid L. Cornelius Lentulus ja Q. Publilius Philo.
*...

## Sündinud
*...

## Surnud
*Kallisthenes Olynthosest, Makedoonia ajaloolane
Bełżyce

**Bełżyce** on linn Poolas Lublini vojevoodkonnas Lublini maakonnas, Bełżyce valla halduskeskus. Bełżyce asub Lublini kesklinnast umbes 21 km lääneedelas.

Bełżycet on ürikutes esimest korda mainitud 1409. aastal (Belsszice). Linnaõigused olid aastatel 1417–1869. Uuesti sai linnaõigused 1958. aastal.

Aastatel 1956–1975 oli Bełżyce maakonnakeskus.

## Viited
Kangrusaare mõis

**Kangrusaare mõis** on olnud kahe Pilistvere kihelkonna karjamõisa nimi:
*Kangrusaare mõis (Kõo mõisa karjamõis)
*Kangrusaare mõis (Kabala mõisa karjamõis)
Eesti Advokatuuri teenetemedal

**Eesti Advokatuuri teenetemedal** on tunnustus, mida Eesti Advokatuuri juhatus võib avaldada advokatuuri liikmetele või teistele isikutele pikaajalise laitmatu töö ja eriti silmapaistvate saavutuste eest kutsetöös, väljapaistva tööpanuse eest osalemisel advokatuuri organites, Eesti Advokatuuri auliikmele või muudele isikutele, kellel on erilisi teeneid advokatuuri kui institutsiooni arendamisel.

Teenetemedali laureaadid on:
* 1993 Sirje Must
* 2003 Aleksander Glikman
* 2003 Hasso Lepik
* 2003 Aino-Eevi Lukas
* 2003 Simon Levin
* 2004 Vello Sikut
* 2004 Aare Tark
* 2005 Kaido Pihlakas
* 2006 Toomas Luhaäär
* 2009 Jüri Raidla
* 2009 Uno Lõhmus
* 2013 Aivar Pilv
* 2016 Jaak Oja
* 2016 Üllar Talviste
* 2016 Andres Aavik
* 2016 Toomas Vaher
* 2017 Sten Luiga
* 2021 Hannes Vallikivi
* 2021 Urmas Ustav
* 2022 Liina Linsi
* 2022 Paul Varul
* 2022 Ain Alvin
* 2022 Kristel Voltenberg
* 2023 Jaanus Tehver
* 2024 Leon Glikman

## Välislingid
*https://advokatuur.ee/et/advokatuurist/advokatuuri-aunimetused-ja-tunnustused/teenetemedal/
Ozoli mõis

**Ozoli mõis** oli mitme Läti mõisa nimi:
*Ozoli mõis (Kuramaa)
*Ozoli mõis (Dikļi kihelkond)
*Ozoli mõis (Liepmuiža kihelkond)
*Ozoli mõis (Suntaži kihelkond)
Krasnystaw

**Krasnystaw** on linn Poolas Lublini vojevoodkonnas, Krasnystawi maakonna keskus. Krasnystaw asub Wieprzi jõe ääres, Chełmist umbes 27 km edelas ja Zamośćist ligikaudu 28 km põhjas.

Krasnystaw sai linnaõigused 1394. aastal ja kandis siis nime Szczekarzew (Szczekarzów). Krasnystawi nime mainitakse ürikutes esimest korda 1462. aastal.

Aastatel 1975–1998 kuulus Krasnystaw Chełmi vojevoodkonna koosseisu.

## Galerii

Krasnystaw - rynek, 2011-12-10 03.jpg
Krasnystaw - rynek, 2011-12-10 02.jpg
Krasnystaw - rynek, 2011-12-10 05.jpg


## Viited
Kiievi metropoolia

**Kiievi metropoolia** (ukraina keeles *Київська митрополія*) oli pärast 988. aastal toimunud Kiievi-Vene ristiusustamist moodustatud ning 1686. aastani Konstantinoopoli patriarhaadile allunud kiriklik haldusüksus.

## Vaata ka
*Kiievi metropoliit

## Viited
Puławy

**Puławy** on linn Poolas Lublini vojevoodkonnas, Puławy maakonna keskus. Linn asub Visla jõe kaldal, Lublinist umbes 47 km loodes.

Puławyt (Pollawy nime all) on ürikutes esmamainitud 1489. aastal.

1731. aastal läks Puławy Czartoryski perekonna valdusse, kes rajasid aia- ja pargiansambliga barokkpalee.

1846. aastal sai asula nimeks Nowa Aleksandria. 1887. aastal sai asula nimeks Nowa Aleksandrya ja 1899. aastal Nowo-Aleksandrya. 1916. aasta mais sai Puławy endise nime tagasi.

Pulawyle anti linnaõigused 1906. aastal.

Puławys asub keemiakombinaat.

## Galerii

Pulawy kosciol wniebowziecia nmp.jpg
Pulawy palac.jpg
Pulawy-poland-john-paul-2-monument.jpg
Osiedle Kołłątaja.jpg


## Viited
Annopol

**Annopol** on linn Poolas Lublini vojevoodkonnas Kraśniki maakonnas, Annopoli valla halduskeskus. Linn asub Vislast umbes ühe kilomeetri kaugusel, Lublinist umbes 65 km kagus.

Annopol sai linnaõigused 1761. aastal, kuid kaotas need 1869. aastal. Uuesti sai Annopol linnaõigused 1996. aastal.

Aastatel 1975–1998 kuulus Annopol Tarnobrzegi vojevoodkonna koosseisu.

## Viited
Liblikamaja

**Liblikamaja** on asutus, mis üldjuhul tegeleb liblikate kasvatamisega ja nende eksponeerimisega külastajatele.

## Liblikamaju
*Fjärilshuset (Solnas)
*Schmetterlinghaus (Viinis Austrias)
*Moskva liblikamaja (Moskvas Venemaal)
*Liblikamaja (Lääneranna vallas Pärnumaal)

## Vaata ka
*Insektaarium

## Välislingid
*
Daviessi maakond (Indiana)

**Daviessi maakond** (*Daviess County*) on maakond Ameerika Ühendriikides Indiana osariigis.

Maakonna halduskeskus on Washington.

## Ajalugu
Maakond moodustati 2. veebruaril 1818.

## Rahvastik
Elanike arv oli 2010. aasta rahvaloenduse järgi 31 648.

Arvestuslik rahvaarvu muutus (1. juuli seisuga):

## Viited
Foksterjer

**Foksterjer** on Suurbritanniast pärit koeratõug. 19. sajandil aretatud tõu esindajateks on siledakarvaline ja karmikarvaline foksterjer.

Foksterjerist on aretatud näiteks brasiilia terjer, jaapani terjer, Jack Russelli terjer jt.


Foksterier szorstkowlosy kufa z przodu yy.jpg|Karmikarvalise foksterjeri pea
Two Fox Terriers.jpg|Kaks erivärvilist siledakarvalist foksterjerit
Hlava ESCAPE.jpg|Siledakarvalise foksterjeri pea

## Viited

## Allikad
*
*
*
*
*
*
Karl Waldhauer

**Karl Friedrich Werner Micahel Waldhauer** (8. detsember 1821 – 30. aprill 1899) oli Läti silmaarst.

Karl Waldhauer sündis Preisi kuningriigis Ida-Preisimaal Sallenis mõisavalitseja Christoph Waldhaueri ja Dorothea Eleonore Moelleri pojana. Ta lõpetas Miitavi gümnaasiumi. Ta õppis arstiteadust aastatel 1840–1843 Königsbergi ülikoolis ja seejärel 1843–1845 Halle ülikoolis, kus kaitses meditsiinidoktori väitekirja. Ta sooritas arstieksami Venemaal Peterburi Meditsiini ja Kirurgia Akadeemias.  

Waldhauer praktiseeris arstina 1846–1847 Liivimaal Alt-Rahdenis, 1847–1852 Kuramaal Baldohnis ja 1852–1856 Liivimaal Kirchholmis. 1856–1857 spetsialiseerus ta silmaarstiks Berliinis Graefe juures ja Pariisis Desmarresi juures. 1858–1880 töötas ta silmaarstina Riias. 

Aastatel 1864–1880 oli ta Reimersi Oftalmoloogiainstituudi direktor. 

Ta asutas 1872 Riias Pimedate Instituudi. Aastatel 1881–1891 oli ta vabakutseline silmaarst ja Diakonissihaigla oftalmoloogia osakonna juhataja Miitavis.

Walghauer oli edukas tegevarsti, teadlase, kliinikumi juhataja ja õppejõuna, oli Riia Arstide Ühingu liige. 

Tema järgi on nimetuse saanud Arlt-Waldhaueri silmalauoperatsioon (*trichiasis*).

Tema lapselaps Oskar Waldhauer oli vene ja nõukogude kunstiajaloolane, kes töötas Peterburis Ermitaažis.

## Viited
* https://bbld.de/dbbl/846/
Clinton

**Clinton** on inglise perekonnanimi ja eesnimi.

## Nime kandjaid
*Bill Clinton
*Chelsea Clinton
*George Clinton
*Hillary Clinton
Eesti kirikutüli (1993)

**Eesti kirikutüli** on 1993. aastal Konstantinoopoli Oikumeenilise Patriarhaadi ja Moskva patriarhaadi vahel puhkenud konflikt seoses sellega, kummal neist on õigus taastada Eestis aastatel 1920–1945 tegutsenud Eesti Apostlik-Õigeusu Kirik ning kelle kanooniline territoorium on Eesti. 

## Kujunemine
1993. aasta aprillis alustas Eestis tegevust Moskva patriarhaadile alluv Eesti Õigeusu Autonoomne Vikaarpiiskopkond ja sama aasta augustis Konstantinoopoli patriarhaadile alluv Eesti Apostlik-Õigeusu Kirik. 20. veebruaril 1996 taasjõustas Konstantinoopoli patriarh Bartholomeus EAÕK-le antud tomose.

## Viited
Greenville

**Greenville** on mitme paiga nimi.

***[[Greenville (Alabama)|Greenville]]** on linn Alabama osariigis.
***[[Greenville (Georgia)|Greenville]]** on linn Georgia osariigis.
***[[Greenville (Illinois)|Greenville]]** on linn Illinoisi osariigis.
***[[Greenville (Kentucky)|Greenville]]** on linn Kentucky osariigis, Muhlenbergi maakonna keskus.
***[[Greenville (Lõuna-Carolina)|Greenville]]** on linn Lõuna-Carolina osariigis.
***[[Greenville (Mississippi)|Greenville]]** on linn Mississippi osariigis, Washingtoni maakonna keskus.
***[[Greenville (Ohio)|Greenville]]** on linn Ohio osariigis.
***[[Greenville (Põhja-Carolina)|Greenville]]** on linn Põhja-Carolina osariigis.
***[[Greenville (Texas)|Greenville]]** on linn Texase osariigis.
***[[Greenville (Utah)|Greenville]]** on linn Utah' osariigis.
Rolls-Royce Holdings

**Rolls-Royce Holdings plc** on Briti rahvusvaheline ettevõte, mis moodustati 2011. aasta veebruaris, omandades 1904. aastal asutatud Rolls-Royce'i, mis projekteerib, toodab ja levitab lennunduse ja teiste tööstusharude elektrisüsteeme. Rolls-Royce on maailma suuruselt teine õhusõidukite mootorite valmistaja ning sellel on suured ettevõtted mere- ja energiasektoris.

Rolls-Royce oli maailma suurim kaitsepartner 2018. aastal, mõõdetuna kaitsetulude alusel.

Rolls-Royce Holdings plc on noteeritud Londoni börsile ja on FTSE 100 indeksi osa. Selle peakorter asub Londonis.
Susanna

**Susanna** on naisenimi.

2018. aasta seisuga oli see Eestis esinemissageduselt 416. naisenimi. 1. jaanuari 2018 seisuga oli Eestis eesnimi Susanna 283 naisel.

## Tuntud nime kandjaid
*Susanna Aleksandra
*Susanna Karawanskij
*Susanna Otema
*...

## Viited

## Välislingid
*
Taavo

**Taavo** on mehenimi.

2018. aasta seisuga oli see Eestis esinemissageduselt 546. mehenimi. 1. jaanuari 2018 seisuga oli Eestis eesnimi Taavo 131 mehel.

## Tuntud nime kandjaid
*Taavo Virkhaus (1934–2021), eesti päritolu ameerika helilooja ja dirigent

## Viited

## Välislingid
*
Tarvi

**Tarvi** on mehenimi.

2018. aasta seisuga oli see Eestis esinemissageduselt 384. mehenimi. 1. jaanuari 2018 seisuga oli Eestis eesnimi Tarvi 259 mehel.

## Nime kandjaid
*Tarvi Kull
*Tarvi Martens
*Tarvi Sits
*Tarvi Tasane
*Tarvi Thomberg

## Viited

## Välislingid
*
Tauri

**Tauri** on mehenimi.

2018. aasta seisuga oli see Eestis esinemissageduselt 211. mehenimi. 1. jaanuari 2018 seisuga oli Eestis eesnimi Tauri 730 mehel.

## Tuntud nime kandjaid
*Tauri Tallermaa
*Tauri Pikkmets
*Tauri Mihklepp
*Tauri Alas

## Viited

## Välislingid
*
Mephaa keel

**Mephaa keel** ehk **tlapaneegi keel** on tlapaneegi keelkonda kuuluv keel või keelte rühm, mida traditsiooniliselt räägivad tänapäeva Mehhiko Guerrero osariigis elavad mephaad. 

2010. aasta Mehhiko rahvaloendusel loendati 120 072 mephaa keele kõnelejat.

Ethnologue eristab nelja mephaa keelt: Acatepeci, Azoyú, Malinaltepeci ja Tlacoapa mephaa keelt. Teised allikad eristavad kaheksa kuni üheksa varianti.

Mephaa keel moodustab koos väljasurnud subtiaba keelega tlapaneegi keelkonna.

## Fonoloogia
Mephaa keel on toonikeel, Azoyú mephaa keeles eristatakse 7 tooni. Acatepeci mephaa keeles on 10 vokaalfoneemi (5 oraalset ja 5 nasaalset), mis võivad olla lühikesed või pikad, ja 20 konsonantfoneemi.

## Morfoloogia
Mephaa keeles on 4 käänet (ergatiiv, absolutiiv, daativ ja nn pegatiiv).

## Süntaks
Sõnajärg on VSO.

## Viited

## Välislingid

*https://phoible.org/languages/acat1239
Vivian (eesnimi)

**Vivian** on eesnimi, mis Eestis on naisenimi, kuid on maailmas kasutusel ka mehenimena.

2018. aasta seisuga oli see Eestis esinemissageduselt 503. naisenimi. 1. jaanuari 2018 seisuga oli Eestis eesnimi Vivian 203 naisel.

## Tuntud nime kandjaid
*Vivian Campbell
*Vivien Leigh, sündinud Vivian Mary Hartley
*Vivian Puusepp
*Vivian Traks

## Viited

## Välislingid
*
Traupise vald

**Traupise vald** (leedu keeles *Traupio seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 75&nbsp;km². 2011. aasta seisuga elas seal 818 inimest. Valla keskus on Traupise alev, kus aastal 2011 oli 179 elanikku. Vallamaja asub aadressil Nevėžio g. 9. Vallavanem on Daiva Tolušytė.

Lisaks küladele on vallas ka üks huutor.

## Viited
Viešintose vald

**Viešintose vald** (leedu keeles *Viešintų seniūnija*) on 2. järgu haldusüksus (vald) Leedus Anykščiai rajooni territooriumil.

Valla pindala on 112&nbsp;km². 2011. aasta seisuga elas seal 837 inimest. Valla keskus on Viešintose alev, kus aastal 2011 oli 281 elanikku. Vallamaja asub aadressil Televizijos g. 4. Vallavanema kohusetäitja on Eglė Sabaliauskienė .

Lisaks küladele on vallas ka mõned huutorid

## Viited
Viešintos

**Viešintos** on alev Leedus Anykščiai rajoonis, Viešintose valla halduskeskus.

Alev asub Viešintose seljaku (110–120&nbsp;m üle merepinna) lääneküljel Viešinta jõe ääres. Viešintosest läände jääb Viešintase järv.

Viešintoses on põhikool, postkontor ja raamatukogu. Alevis kaevandatakse lubjakivi. 1987. aastast tegutseb seal Viešintose Reheteater. Ettevõtetest asub seal veski. Vaatamisväärsusteks on sealne koduloomuuseum, 1906. aastal ehitatud katoliku kirik ja 1923. aastal ehitatud tuulik.

## Ajalugu

Viešintose mõisa on esmamainitud XVI sajandil. 1591. aastal sai selle juures asunud asula alevi staatuse ja sinna rajati turuplats. Sealset kirikut on esmamainitud XVII sajandi keskpaigas. Tsaariaja lõpuaastatel oli asula küla staatuses ja kuulus Niepoikojczyckitele.

1902. aastal rajati sinna venekeelne kool, mis on seal praegu tegutseva kooli eelkäija. 1906. aastal hakati selle juures andma ka leedukeelset algharidust.

Nõukogude perioodil oli Viešintos kohaliku kolhoosi keskasulaks. 1970. aastal püstitati sinna Anykščiai raadio- ja televisioonimast. 2017. aastast kasutab seda Neutel NX-200, mis edastab Venemaa, Valgevene ja Ukraina kuulajaskonnale mõeldud RFE/RL saateid, mis transleeritakse vene ja valgevene keelde.

Viešintų mokykla.JPG|Koolimaja
Viešintos,_bendruomenės_namai.JPG|Seltsimaja
TV bokštas, 192 m, Viešintos.JPG|Telemast
Viesintu baznycia (2011).jpg|Viešintose kirik


## Viited

## Välislingid

*Alev Poola geograafilises sõnastikus
*Alev portaalis vietoves.Lt
Irbe tuletorn

**Irbe tuletorn** (läti keeles *Irbes bāka*) on tuletorn tulejaamas Läti rannikust 20 km kaugusel ning Kuramaa poolsaarest loodes, Kura kurgust läänes ja Sõrve poolsaarest edelas.

Mihhailovi madala (sügavus merepinnast ainult 10–12 m) tähistamine ohutu laevasõidu jaoks on olnud vana probleem. 1963. aastal paigutas Nõukogude Liit sinna 1962. aastal Soomes valminud tulelaeva Irbenski.

1979. aastal hakati Tallinnas Lennusadama staaplil ehitama suurt raudbetoonist kessooni, millest pidi saama uue tuletorni alus. Aastatel 1980–1983 paigaldati madalale kivipuiste, et sängitada torni kessoone. Suvel 1984 pukseeriti kessoonid Mihhailovi madalale ja uputati seal ettevalmistatud kivipuistele. Aastatel 1984–1985 paigaldati tuletorni ülejäänud osad ja aparatuur. Tulelaev viidi 1985. aastal madalalt ära Ventspilsi sadamasse ning tööle pandi uus torn.

Torn on ehitatud raudbetoonelementidest, tüvel on malmist tüübingutega kate. Torni pjedestaal on musta värvi. Valget värvi tüvel on punaseid elemente (triibud, rõdud jms). Tornil on 14 korrust, lael on helikopteri maandumisväljak ning kokku on kõrgus merepinnast 38,5 m.

Tuli on valge ja plingib iga kümne sekundi järel. See paikneb merepinnast 35 meetri kõrgusel, olles nähtav kuni 10 meremiili kaugusele.

Tuletorni varustas algselt energiaga tuumageneraator, tänapäeval tegutseb see päikesepatareidel.

Tuletorni haldab Riia sadam.

## Viited

## Kirjandus
*Igor Aleksejev. "Irben". // Eesti tuletornid. *Estonian lighthouses*. 2. trükk, Tallinn 2003. Lk 101–103
*Robert Treufeldt. "Unustusest taasavastamiseni. Lennusadam 1940–1990". // Vesilennukite angaar. Lennukuurist muuseumiks. Eesti Meremuuseum. Tallinn 2014. Lk 62, 65

## Välislingid
*Irbe tuletorn lehel ''MarineTraffic''. Inglise keeles 
*Vaade Irbe tuletornile
*Irbe tuletorni lõige
*Irbe tuletorn. Foto: Viesturs Silenieks, 5. september 2014
*Jevgeni Danilov. "Балтийский юноша". Postimees, 26. jaanuar 2016. Vene keeles
Udo (eesnimi)

**Udo** on mehenimi.

2018. aasta seisuga oli see Eestis esinemissageduselt 357. mehenimi. 1. jaanuari 2018 seisuga oli Eestis eesnimi Udo 290 mehel.

Lätis oli 2021. aasta 30. juuni seisuga eesnimi Udo 24 inimesel.

## Tuntud nime kandjaid
*Udo Ivask
*Udo Jürgens
*Udo Petersoo
*...

## Viited

## Välislingid
*
Verner

*Mitte segi ajada nimega [[Werner (eesnimi)|Werner]].*
----
**Verner** on mehenimi.

2018. aasta seisuga oli see Eestis esinemissageduselt 526. mehenimi. 1. jaanuari 2018 seisuga oli Eestis eesnimi Verner 138 mehel.

## Tuntud nime kandjaid
*Verner Eklöf, soome sportlane
*Verner Gerretz, eesti laulja
*Verner Hagus, eesti balletitantsija
*Verner von Heidenstam, rootsi kirjanik
*Verner Jürman, eesti arst
*Verner Kikas, eesti tehnikateadlane
*Verner Loo, eesti balletitantsija
*Verner Nerep, eesti helilooja ja koorijuht
*Verner Oamer, ajakirjanik ja iluuisutaja
*Verner Hans Puurand, eesti sõjaväelane
*Verner Trossi, eesti sõjaväelane 

## Viited

## Välislingid
*
Superruum

**Superruum** (inglise keeles *superspace*) on supersümmeetriat esitava teooria koordinaatruum (s.t koordinaadisüsteemiga ruum). Seal on peale tavaliste reaalarvuliste koordinaatide ka Grassmanni arvudega märgitud koordinaadid. Tavapärased ruumimõõtmed vastavad bosoni vabadusastmele, antikommuteeruvad mõõtmed fermioni vabadusastmele.

Termini "superruum" tõi teaduskirjandusse John Wheeler.
Andrioniškis

**Andrioniškis** on alev Leedus Anykščiai rajoonis, Andrioniškise valla halduskeskus. Alev asub  Šventoji jõe ääres.

Andrioniškises on Anykščiai keskkooli põhiharidust andev osakond ja postkontor. Vaatamisväärsuseks on sealne aastal 1935 ehitatud katoliku kirik, alevi lähistel asub lohuga Katinai või Sedeikiai kultuskivi.

Aastal 1912 sündis Andrioniškises Leedu graafik Domicėlė Tarabildienė.

## Ajalugu

Andrioniškist on esmamainitud aastal 1672. Samas oletavad mõned ajaloolased, et asulat on esmamainitud hoopis 1620. aastal Biržai mõisa kohturaamatus nime all *Jendraniszki*. Aastal 1726 ehitati sinna esimene katoliku kirik.

Sealsed elanikud osalesid nii novembriülestõusus kui ka jaanuariülestõusus. Jaanuariülestõusu päevil kogunes alevi juurde metsadesse üheksa ülestõusnute salka, kus oli 1863 võitlejat. Knygnešystė päevil rajati alevi lähistele raamatuladu, kust tarniti leedukeelseid raamatuid kohu Leedu põhjaosa aladele. Tsaariajal oli asula venekeelne nimekuju Андронишки. Aastal 1866 rajati sinna venekeelne riiklik algkool, mis on seal praegu tegutseva kooli eelkäija. Aastast 2015 on kool piiskop Antanas Baranauskase nimelise Anykščiai keskkooli algharidust andev filiaal.

1905. aasta revolutsiooni päevil asutasid sealsed elanikud omaalgatuslikult leedukeelse kooli. 2. detsembril peksti läbi vallakirjutaja, rüüstati riiklik postkontor ja keelduti kooli laskmast õpetajaid, kes ei õpetanud leedu keeles. Kohaliku pristavi Orlovi juhatusel tuli alevisse karistussalk, mis peksis läbi kohalikud elanikud; kolm inimest küüditati ka Siberisse.

Aastal 1929 kukkus alevisse meteoriit (eukriitide klassi kuuluv akondriit, mis sisaldas märkimisväärsel hulgal maskeliniiti).

Aastal 1935 ehitati vana kiriku asemele uus, järgmisel aastal moodustati ka Andrioniškise kihelkond (varem allus sealne kirik Anykščiai kihelkonnale). 

Nõukogude perioodil oli Andrioniškis üks tähtsamaid metsavendade tegevuspiirkondi. Sealsed salgad tegutsesid üle 34 aasta. Alev oli kohaliku kolhoosi keskasulaks.

## Viited

## Välislingid

*Alev Poola geograafilises sõnastikus
*Alev portaalis vietoves.Lt
Supermatemaatika

**Supermatemaatika** (inglise keeles *supermathematics*) on matemaatilise füüsika haru, mis rakendab Lie superalgebra matemaatikat bosonite ja fermionide käitumisele. 

Supermatemaatika kujunes 1960. ja 1970. aastatel; selle esimesi arendajaid oli Nõukogude Liidu matemaatik ja füüsikateoreetik Feliks Berezin.

Supermatemaatika uurimisobjektideks on superalgebrad (näiteks Minkowski superruum ja Poincaré superalgebra), superskeemid, supermeetrika/supersümmeetria, supermuutkonnad, supergeomeetria ja supergravitatsioon, kuid kõiki neid superstringiteooria kontekstis.
Lemmikloomasurnuaid

**"Lemmikloomasurnuaid"** (inglise *Pet Sematary*) on 2019. aastal linastunud Ameerika Ühendriikide õudusfilm, mis tugineb Stephen Kingi samanimelisele romaanile.

## Näitlejad
* Jason Clarke – Louis Creed
* Amy Seimetz – Rachel Creed
* John Lithgow – Jud Crandall
* Jeté Laurence – Ellie Creed
* Hugo Lavoie ja Lucas Lavoie – Gage Creed
* Obssa Ahmed – Victor Pascow 
* Sonia Maria Chirila – Noor Rachel
* Alyssa Brooke Levine – Zelda Goldman

## Välislingid
*
Endla Mandel

**Endla Mandel** (5. aprill 1933 Urvaste vald, Võrumaa – 14. august 2018) oli eesti sõudja.

Lõpetas 1952 Valga Arve- ja Plaanindustehnikumi, 1956 TRÜ KKT ja 1967 raviarsti-kirurgina TRÜ arstiteaduskonna.

Töötas 1956–1960 Võru SK-s võimlemistreenerina, 1960–1964 TRÜ veespordikateedris sõudetreenerina ja 1967–1999 Võrumaa haiglas kirurgina; 1999–2005 oli tal Antslas erapraksis.

Sportima hakkas Valgas, 1953–1956 harrastas Heino Elkeni käe all sportvõimlemist, 1954 Edgar Naaritsa treeningurühmas korvpalli ning aastast 1956 Erich Seileri juhendamisel sõudmist.

*Tuli 1955 korvpallis NL-i üliõpilasmeistriks. 
*Oli sõudmises 4-kordne Eesti meister: 
**1962–64 ühepaadil
**1961 paarisaerulisel roolijaga neljapaadil. 
*Meistersportlane sõudmises (1962). 
*Kalevi liige. 
*Tegutses ka sportvõimlemiskohtunikuna (1962 vab kat).

## Viited
Hilberti teoreem nullkohtadest

**Hilberti teoreem nullkohtadest** ehk **Hilberti teoreem juurtest** on teoreem, mis seob algebralise hulga mõiste ideaaliga polünoomide ringis üle algebraliselt kinnise korpuse. See teoreem on algebralise geomeetria alus. 

Teoreemi tõestas esimest korda David Hilbert (*[[Mathematische Annalen]]*, 1893, kd 42, lk 313—373) ja see on nimetatud tema auks. 

## Sõnastus
Olgu k mis tahes korpus (näiteks ratsionaalarvude korpus) ja olgu K selle korpuse algebraliselt kinnine laiend (näiteks kompleksarvude korpus). Vaatleme ringi K[x_1,\ldots,x_n] – *n* muutuja polünoomide ringi kordajatega korpuses K, olgu I ideaal selles ringis. Algebraline hulk \hbox{V}(I), mille see ideaal määrab, koosneb kõigist niisugustest punktidest x=(x_1,\dots,x_n)\in K^n et f(x)=0 mis tahes f\in I korral.
Hilberti teoreem nullkohtadest väidab, et kui mingi  polünoom p\in k[x_1,\dots,x_n] nullistub hulgal \hbox{V}(I), st kui p(x)=0 kõigi x\in V(I) korral, siis leidub niisugune naturaalarv r, et p^r\in I.

Vahetult järeldub teoreemi "nõrk kuju": kui I on pärisideaal ringis K[x_1,\dots,x_n], siis \hbox{V}(I) ei saa olla tühi hulk, st on olemas nullkoht antud ideaali kõigi polünoomide jaoks (tõepoolest, vastasel juhtumil on polünoomil p(x)=1 juured kõikjal hulgas \hbox{V}(I), järelikult tema aste kuulub ideaali I). See  asjaolu ongi teoreemile nime andnud. Üldise juhtumi võib nõrgast kujust tuletada nn Rabinowitschi triki abil.  

Eeldus, et korpus  K on algebraliselt kinnine, on oluline: pärisideaali (x^2+1) elementidel üle korpuse \mathbb R[x] ei ole ühist nullkohta.

Kommutatiivse algebra standardses teoorias võib Hilberti teoreemi nullkohtadest sõnastada nii: iga ideaali J korral kehtib valem
: \hbox{I}(\hbox{V}(J))=\sqrt{J}

kus \sqrt{J} on ideaali J radikaal ja \hbox{I}(U) on ideaal, mis koosneb kõigist polünoomidest, mis hulgal U võrduvad nulliga.

Sellest järeldub, et tehted \hbox{I} ja \hbox{V} annavad bijektiivse, järjestust pöörava vastavuse algebraliste hulkade hulgas K^n ja radikaalsete ideaalide vahel ringis K[x_1,\ldots,x_n].
Diferentsiaalgeomeetria

**Diferentsiaalgeomeetria** (inglise keeles *differential geometry*) on geomeetria haru, mis uurib diferentseeruvaid muutkondi tavaliselt lisastruktuuridega.  

Eestis ilmunud matemaatikaleksikon (2003) defineerib järgmiselt: "Diferentsiaalgeomeetria on geomeetria osa, milles uuritakse jooni, pindu, muutkondi, nende parvi ja kujutusi diferentsiaalarvutuse abil koordinaatide meetodiga". 

Diferentsiaalgeomeetriat kasutatakse laialt füüsikas, eriti üldrelatiivsusteoorias.

Eestis on uuemal ajal diferentsiaalgeomeetriaga tegelnud Ülo Lumiste ja tema arvukad õpilased. Rahvusvaheliselt tuntud oli ka 19. sajandi matemaatik Ferdinand Minding. 

## Diferentsiaalgeomeetria harusid
*Riemanni geomeetria
*Pseudo-Riemanni geomeetria
*Finsleri geomeetria
*Sümplektiline geomeetria
*Kontaktgeomeetria
*Kompleksgeomeetria
*CR-i geomeetria

## Viited
Riemanni pind

**Riemanni pind** (inglise keeles *Riemann surface*) on kompleksmuutuja funktsioonide teoorias traditsiooniline ühemõõtmelise diferentseeruva muutkonna nimetus. 

Selliseid pindu hakkas süstemaatiliselt esimesena uurima Bernhard Riemann. Felix Kleini arvates kuulub Riemanni pinna idee Évariste Galois'le (suri 1832), kes mainis seda oma surmaeelses kirjas. 

Riemanni pindu on näiteks komplekstasand ja Riemanni sfäär.

Eestis ilmunud matemaatikaleksikon (2003) defineerib järgmiselt: "Riemanni pind on komplekstasandi üldistus, mis võimaldab kompleksmuutuja suvalist funktsiooni tõlgendada ühelehelisena".

## Viited
Accursius

**Accursius** (ka Accorso, Acursius, Accurxius või Acurxius) (1185 Bagnolo Firenze lähedal – 1263 Bologna) oli Bologna jurist, keda peetakse olulisimaks keskaegseks Rooma õiguse glossaatoriks. 

Erinevalt teistest tolleaegsetest õigusteadlastest, polnud Accursiusel perekonnanime. Arvatakse, et see välistab Accursiuse kõrgklassi kuulumise, kuid tema suguvõsa pidi olema piisavalt jõukas, et võimaldada oma pereliikmele ülikooliõpinguid.

## Karjäär
Accursius omandas õigushariduse Bologna ülikoolis, kus tema õpetajad olid peamiselt jurist Azo ja Jacobus Balduini. 1215 hakkas Accursius õpetajaks ning 1221 sai temast *doctor legum* ehk õigusteaduse õpetaja. Accursiuse õpetajakarjäär kestis 40 aastat, mille kõrvalt ta praktiseeris advokaadina.

Accursiuse suurim, tuntuim ja hinnatuim töö on 1228 valminud keiser Justinianuse "Corpus iuris civilise" ja selle kõigi eelnevate uurijate tööd kokkuvõttev kommenteeritud väljaanne "Glossa ordinaria". "Accursiuse koodeks" avaldati trükis Veneetsias 1574, rohkem kui kolmsada aastat pärast autori surma.

Accursius oli edukas ja jõukas, kuid arvati, et ta võttis liigkasu ja aspirantidelt altkäemaksu eksamite sooritamise eest. Ülikoolis õpetamise lõpetas ta 1255, kuid jätkas tööd "Corpus iuris civilisega" kogu oma ülejäänud elu.

## Pojad
Accursiusel oli kolm poega: Franciscus, Cervottus ja Guielmus, kes kõik käisid isa jälgedes ja said juristideks. Accursiust aetakse vahel segi tema poja Franciscusega, kes oli kuulus jurist Inglise kuninga Edward I teenistuses.

## Viited
Riemanni ruum

**Riemanni ruum** (inglise keeles *Riemannian space*) on diferentseeruv muutkond, millele on määratud tensorväli diferentseeruvate funktsioonidega. See nn meetriline tensorväli määrab igas punktis *p* puutujavektorite skalaarkorrutise, tekitades puutujavektorite hulgas eukleidilise (kui kõverus on null) või pseudoeukleidilise ruumi (kui kõverus on konstantne) struktuuri.

Eukleidilise Riemanni ruumi mõiste andis 1854. aastal Bernhard Riemann, pseudoeukleidilise Riemanni ruumi hõlmava üldistuse tegi 1916. aastal üldrelatiivsusteooriat arendades Albert Einstein.

Riemanni ruume käsitleb Riemanni geomeetria.

## Viited
Miranda do Douro

**Miranda do Douro** (miranda keeles *Miranda de l Douro*) on vald ja asula Portugalis Bragança ringkonnas.

Vallas räägitakse miranda keelt.

Valla pindala on 488,36 km².

Vald jaguneb 12 kihelkonnaks.

## Viited
Aerofloti lend 593

**Aerofloti lend 593** oli lend Moskva Šeremetjevo lennujaamast Hongkongi Kai Toki lennujaama. Lennuk kukkus alla 1994. aasta 23. märtsil Kemerovo oblasti mägises piirkonnas, kõik pardal olnud hukkusid.

## Õnnetuse asjaolud
Airbus A310-304 (registreerimistähis F-OGQS, nimi: *Glinka*) piloodikabiinis viibinud täiskasvanud lendurid ei suutnud parandada lennuki kokpitis viibinud lenduri 15-aastase poja ekslikku tegevust lennuki juhtimisel.